13/05/2016 | Administración LocalMunicipal
Carral
Designación do xurado que falla a prol do gañador ou gañadora do XIX concurso de poesía “Concello de Carral”

O 3 de maio de 2016, esta Alcaldía do Concello de Carral ditou o decreto 130/2016, como segue: “DECRETO DE ALCALDÍA 130/2016 Asunto: Designación do xurado do XIX Concurso de Poesía. “Concello de Carral” Logo de ver que a Xunta de Goberno Local do Concello de Carral, na súa sesión ordinaria realizada o 19 de febreiro de 2016, acordou aprobar as bases polas que se rexerá a concesión do premio do XIX Concurso de poesía “Concello de Carral”. Logo de ver que a base 8 daquelas establece que “O xurado estará presidido polo alcalde do Concello de Carral ou concelleiro ou concelleira na que delegue, e formarán parte del dúas persoas de recoñecido prestixio no eido da poesía galega e a autora gañadora da edición anterior deste concurso; actuará como secretario o técnico municipal de Cultura do Concello de Carral. O xurado será nomeado polo alcalde e darase a coñecer antes de realizar as deliberacións.” Tendo en conta que o premio do XVIII Concurso de Poesía “Concello de Carral”, realizado no ano 2015, recaeu sobre a obra gañadora Soño e vértice da escritora Jorge Pascual Santoyo Hammouda e que segundo o estipulado nas bases que rexen o concurso de poesía a autora gañadora da edición anterior forma parte do xurado da edición actual. Tendo en conta que dona Jorge Pascual Santoyo Hammouda, en comunicación realizada a este Concello o 2 de maio de 2016 (vía correo electrónico), solicita se lle exima de formar parte do xurado encargado de deliberar sobre as obras presentadas por motivos alleos a súa vontade que lle impiden asumir coa responsabilidade que precisa as funcións como membro do xurado. E en uso das atribucións que me confire o artigo 21.1 d Lei 7/1985, do 2 de abril, reguladora das bases de réxime local, RESOLVO 1.- Advocar singularmente neste caso a atribución delegada na Xunta de Goberno Local mediante o meu decreto 294/2015, do 6 de xullo de 2015, correspondente á “aprobación das bases de subvencións e axudas convocadas polo Concello e resolución da súa concesión”. 2.- Eximir a dona Jorge Pascual Santoyo Hammouda de formar parte do xurado encargado de deliberar sobre as obras presentadas no XIX Concurso de Poesía. Concello de Carral en base a comunicación realizada o 2 de maio de 2016, vía correo electrónico, ao departamento de Cultura.3.- Designar ás seguintes persoas como membros integrantes do xurado do XIX Concurso de Poesía. “Concello de Carral”: Presidenta: Dª Margarita Ramilo Varela, concelleira de Cultura e Participación Cidadá, por delegación puntual desta Alcaldía. Vogais: Dª María Carmen Caramés Gorgal Dº Luciano Rodríguez Gómez Dº Armando Requeixo Cuba Secretario: Dº Carlos E. Lorenzo Pérez (técnico municipal de Cultura), con voz e sen voto.5.- Publicar este decreto polos mesmos medios que as bases e a convocatoria do concurso.6.- Dar conta deste decreto ao Pleno na primeira sesión ordinaria que se realice.” Contra o devandito decreto poderase interpoñer recurso de reposición perante a Alcaldía do Concello de Carral no prazo dun mes, ou directamente recurso contencioso-administrativo perante o órgano da devandita xurisdición e no prazo indicado na Lei 29/1998, do 13 de xullo, reguladora da xurisdición contencioso-administrativa. Carral, 4 de maio de 2016 O alcalde José Luís Fernández Mouriño